पर सत्ता का यह दमन मैना को नहीं मार पाता है। इस उपन्यास में यह देखने को मिलता है कि जनखदान से जुड़े मैना के तमाम साथियों जिनमें शर्मा, पंडा, माँझी और बीसों गाँव के बहुतरे लोग होते हैं, जिन्हें अंधी और भ्रष्ट सत्ता अपराधी (मजदूर की बजाय) मानती है और हाजत में ठूस देती है उनमें मैना का कहीं कोई जिक्र नहीं रहता है। क्योंकि, मैना हर उस जगह होती है, जहाँ शोषण और अन्याय के विरोध में प्रतिकार चेतना संगठित हो रही होती है।